Hei vaan ja tervetuloa ohjelmaan! Minä oon Mirkka Jantunen.
Tänään puhun siitä, että jokaisella on mahdollisuus tulla uskonsankariksi.
Tiedätkö mikä sun elämän tarkoitus on?
Miksi olet olemassa, kuka olet ja mitä sinulla oikein on itsessäsi?
Jumala kyllä tietää. Hänen ajatukset sua kohtaan on hyvät.
Jer. 29:11 sanoo niistä näin:
Yksi englanninkielinen käännös sanoo rauhan ajatuksista, -
että ne ovat hyvinvoinnin ja menestyksen ajatuksia.
Hän ajattelee tällaisia sua varten.
Hänellä on sulle varattuna tulevaisuudessa kaikenlaista hyvää.
Mikä se sitten oikein on, mitä Jumala on sinulle ajatellut?
Hän on tarkoittanut suuruutta.
Englanniksi sanotaan "destined for greatness".
Hän on suunnitellut meidät suuruutta varten.
Kuulostaa ehkä vähän jännittävältä, mutta toisaalta innostavalta.
Mitä se voisi tarkoittaa?
"Destined" tarkoittaa, että meidät luotiin tiettyä tarkoitusta varten.
Erityisesti asetettiin sivuun tiettyä omanlaista asiaa varten, -
jota kukaan toinen ei voi tehdä.
Mitä sitten se suuruus voisi olla?
No, suuruus maailman asioissa on ehkä eri kuin Jumalan asioissa.
Hänelle suuruutta on se, että sulla on tietty tarkoitus -
ja sä täytät sen ja siten palvelet Hänen valtakuntaansa -
ja toisia ihmisiä. Se on Jumalan ajattelemaa suuruutta.
Eli ajattele: Jumala on ajatellut sinusta erityistä tapausta -
jotain tiettyä, suurta ja merkittävää tarkoitusta varten.
No, mistä mä tiedän, mikä se mun suuruuteni asia on?
Mikä on se asia, josta Jumala jo aikojen alussa ajatteli, -
että tohon mä haluan just tämmösen ihmisen tehdä?
Voit etsiä sitä niin, että mietit mikä sun sydämessä oikein palaa.
Mikä on se asia, joka saa sut innostumaan ja oikein syttymään?
Mikä on sellainen, että sä oikein uppoudut siihen?
Se on hyvä vinkki löytää suuruutta, jonka Jumala sisimpääsi laittoi.
Kuin sisälläsi olisi unelma, joka on suurempi kuin sinä itse.
Tarvitset sen toteuttamiseen toisia ihmisiä ja Jumalaa.
Joku esimerkiksi tykkää lapsista.
Miten hän pääsee toteuttamaan haluansa palvella lapsia?
Vaikka niin, että hän menee seurakuntaan mukaan lastentyöhön -
ja pian hän huomaa, että hän saa olla siunauksena lapsille.
Ja kuka tietää, siitä voi kasvaa vaikka kuinka suuri juttu.
Sehän tarkoittaa siis, että meissä jokaisessa on potentiaalia.
Meihin on laitettu potentiaalia, vähän kuin semmosia siemeniä.
Siemenessä on lupaus kasvun kautta tulevasta hedelmästä.
Siemen ei näytä mitä siitä tulee. Sille täytyy tapahtua jotain -
ennen kuin se pääsee toteuttamaan tarkoituksensa.
Se pitää kylvää jonnekin, sitten kastella ja hoitaa.
Sen täytyy myös kuolla ennen kuin kätketty voima alkaa nousta esiin.
Ennen kuin se alkaa tuottaa satoa, sitä hedelmää, -
joka siinä on ollut jo ihan alkuvaiheessa.
Sama on meissäkin. Me ollaan Jumalan siemeniä.
Meissä on Jumalan potentiaali.
Me ei ehkä heti alkuun osata löytää ja tuoda ulos -
mitä siemen pitää sisällään.
Meidän täytyy tehdä työtä sen kanssa. Vähän niin kuin timantti.
Mä tykkään kauniista asioista ja timantit on aika hieno juttu.
Timantti syntyy kovan paineen alla. Hiekanjyvästä ei tuu timanttia, -
ellei siinä oo painetta.
Jos me koetaan elämässä painetta, ei pidä säikähtää, -
koska se muovaa meistä esiin sitä Jumalan tarkoittamaa timanttia.
Älä siis säikähdä asioita, joita elämässäsi koet.
Jotka haastaa tai tuntuu vaikeilta.
Luota siihen, että Jumala tietää mitä tekee, kun sallii sun käydä -
tämmösiä vaiheita läpi.
No, vihollinen tietysti yrittää puhua aivan muuta kuin Jumala.
Hän on mestari meidän hämäämisessä.
Hän yrittää lannistaa meitä, -
että me ei saavutettais sitä meihin laitettua potentiaalia.
Hän uskottelee, että ei meistä tule mitään.
Mutta tiedätkö, jos et olisi viholliselle uhka, -
ei se sinua vastustaisi. Eihän hyttystäkään ammuta tykillä.
Olen huomannut aikaisemmin omassa elämässäni...
Joku on sanonut jotain loukkaavaa ja se on haavoittanut mua.
Mä ole lannistunut siitä ja mulle on saattanut tulla pelkoa.
Mut vuosien varrella kasvaa, oppii ja vahvistuu.
Samanlaiset tilanteet ei enää saakaan mua pois pelistä.
Joten vihollisellakaan ei oo niitä samoja aseita käytettävänään, -
koska me saadaan mennä eteenpäin.
Me ollaan mukana aika merkittävässä jutussa elämän taivalluksessa.
Nimittäin sodassa. Tiesithän sen.
Me ollaan hengellisessä sodassa.
Sodassa on joko sotavankeja tai taistelijoita.
Jompaa kumpaa. Kumpaa haluat olla?
Se, joka otetaan kiinni, vai se, joka taistelee ja voittaa?
Voit olla potentiaalinen sankari, mutta se riippuu sun valinnoista.
A.W.Tozer on sanonut näin:
"Me voimme olla omana aikanamme -
sitä, mitä uskonsankarit olivat omana aikanaan. -
Mutta muista: He eivät tienneet olevansa sankareita."
Musta toi on aika valtava asia, mitä hän on kiteyttänyt.
Me voidaan olla potentiaalisia sankareita, vaikkei siltä tuntuisi.
Kysehän onkin siitä mitä me uskotaan ja mihin katsotaan.
Vihollinen yrittää saada meidät lannistumaan -
ja olemaan täyttämättä Jumalan tarkoitusta elämässämme.
Hän yrittää kiinnittää katseemme menneisyyteen. Virheisiimme, -
tilanteisiin, jotka on satuttaneet, synteihin, jotka on painaneet.
Hän muistuttaa niistä jatkuvasti.
Jos hän ei niillä pysty hämäämään, hän tuo nykytilanteeseen -
vaikeuksia, jotka vie meiltä uskon näkökulmaa.
Toivon ja tulevaisuuden näkökulmaa, jonka Jumala on meille laittanut.
Että me oltais kiinni siinä mitä tapahtuu, eikä katsottais -
uskon silmin kohti kaikkea sitä, minne Jumala on meitä viemässä.
Me ollaan siis potentiaalisia uskon sankareita. Mitä sankarit tekee?
No, sankarit valloittaa. Mitä sut on luotu valloittamaan?
Room. 8:37 sanoo näin:
Amplified-käännös sanoo, -
että olemme enemmän kuin valloittajia ja saavutamme -
ylivoimaisen voiton Hänen kauttaan, joka rakasti meitä.
Kuulitko? Siinä sanottiin, että me saavutetaan ylivoimainen voitto!
Se on jo hallelujan paikka!
Se on se asema, jossa saamme uskon kautta olla -
myös silloin, kun koemme vaikeuksia ja hyökkäyksiä.
Tässä on kyse siitä, kuinka tullaan potentiaaliseksi uskonsankariksi.
Me otetaan kiinni siitä, mitä Jumala sanassaan sanoo -
ja pidetään siitä kiinni kaiken käsillä olevan vaikeuden keskellä.
Luotetaan siihen, että Kristuksessa me ollaan enemmän kuin voittajia.
Hän on antanut meille kaiken mitä tarvitaan, kuten Fil. 4:13 sanoo:
Paras puolustuksemme vihollisen hyökkäyksiä vastaan -
on Jumalalta saatu identiteetti.
Kun tiedän kuka olen, kenelle kuulun ja mitä mulla on, -
olen valmis kohtaamaan myrskyjä, joita elämässä tulee.
Haluan rohkaista meitä kaikkia nousemaan ja ottamaan paikkamme.
Uskomaan, mitä Jumala on sanonut siitä, kuka sinä olet.
Sun on mahdollista saavuttaa se, kun otat askelia Hänen kanssaan -
luottaen Hänen voimaansa.
Muista, olet uusi luomus Kristuksessa.
Sinä olet ihmeellisesti tehty. Olet uniikkikappale.
Olet varustettu ja voideltu Jumalan suuruutta varten.
Hän haluaa osoittaa kunniansa ja suuruutensa sinun kauttasi.
Haluan vielä rukoilla lopuksi jokaisen katsojan puolesta.
Kiitos Jeesus siitä, että sulla on hyvinvoinnin ja menestyksen -
ajatuksia meitä kohtaan. Sulla on meille tulevaisuus ja toivo.
Rukoilen, että se saa lohduttaa ja rohkaista jokaista katsojaa.
Nosta ihmisiä kutsumukseensa. Nosta menemään ja valloittamaan asioita.
Nousemaan voittajana Kristuksessa. Palvelemaan toisia lahjoilla, -
joita heille on annettu niin, että he voivat olla siunattuja -
ja siunauksena kaikille, joiden pariin olet heidät lähettänyt.
Kiitos Jeesus. Aamen.
Tekstitys: Johanna Holmström